Odată cu venirea primăverii, elevii claselor a IX-a A și  IX-a B, coordonați de doamnele profesor Dinu Daniela și Vlad Corina, au adus câte o carte pe care au dăruit-o sub formă de joc, descriind prin cuvinte-cheie cartea oferită. Astfel, activitatea „Dăruiește un Cărțișor” a celebrat Mărțișorul prin lectură. 
Aceeași activitate a fost desfășurată și de doamna profesor Ion Gabriela la Școala Gimnazială Nr. 3, Pechea, Galați. Astfel, pe data de 4 martie 2026, copiii au adus la școală câte o carte pe care deja au citit-o sau pe care o aveau în dublu exemplar, în stare foarte bună și frumos împachetată, cu șnur de mărțișor.
Toate cărțile au fost expuse, astfel încât fiecare copil să își aleagă altceva decât a adus el. Entuziasmul a fost mare, iar nerăbdarea de a afla ce carte au extras se citea în ochii lor.
Prima lună de primăvară ne-a demonstrat că putem să oferim și altfel de mărțișoare decât cele clasice... cărțișoare! 
  De asemenea, elevii clasei a X-a A au celebrat 21 Martie- Ziua Internațională a Poeziei, sub coordonarea doamnei profesor Trifu Laura. Aceștia și-au exersat imaginația, creând poezii și desene inspirate.

